Lav et referat af nedenstående tekst:

Tekst:
Oven på fredagens storm fik vi en mere afdæmpet og solrig weekend – men nu ser vejret ud til at skulle skifte gear igen. Den nye uge ser nemlig ud til at starte vådt og blæsende, da et frontsystem passerer landet natten til mandag. Især først på ugen bliver det mildt, med dagtemperaturer som lokalt kan snige sig op på 9 grader. Der kommer også plads til solen – især tirsdag. Våd og blæsende mandag – risiko for vindstød af stormstyrke Natten til mandag stryger en front ind over landet fra vest, og det giver udbredt regn. Mandag morgen vil man flere steder fortsat døje med regn af og til, dog ser langt størstedelen af nedbøren ud til at falde i nattetimerne. I forbindelse med frontpassagen tiltager vinden markant, og enkelte steder er der risiko for vindstød af helt op til stormstyrke i løbet af mandagen. Især i Nordjylland og på Bornholm er der risiko for vindstød af stormstyrke. Inden dagen er omme, ser der ud til at falde mellem 5 og 10 millimeter regn på landsplan. Lokalt kan der falde over 15 millimeter i Nordjylland. Fredeligt vejr tirsdag og onsdag Tirsdag skifter vejret igen karakter og bliver noget mere behersket end mandagens efterårsvejr. Der bliver plads til solen i dele af landet, navnlig mod nordøst, mens man længere mod sydvest må døje med en del skyer. Længst mod sydvest kan det også dryppe fra skyerne af og til. Natten til onsdag er der udsigt til lidt let nattefrost i dele af landet, mens skyerne i løbet af dagen dækker det meste af landet. Det tiltagende skydække er et forvarsel om en ny frontpassage, som ser ud til at skulle give et par millimeter regn torsdag. Fronten trækker køligere luft ned over landet, hvilket sænker dagtemperaturerne. Allerede fredag rammer et nyt lavtryk landet, og i den køligere luftmasse, som nu befinder sig over landet, kan der lokalt falde slud i forbindelse med frontpassagerne. Tendensen i næste uge er, at som dagene skrider frem, falder dagstemperaturen. Først fredag ser det ud til, at temperaturerne minder mere om det normale for årstiden. Indtil fredag er der da udsigt til en mild og til tider ustadig uge, som vejrmæssigt byder på lidt af hvert.

Referat:
Der er kun udsigt til lokal nattefrost midt på ugen.